CELEX: 62010CA0042
Language: bg
Date: 2011-04-14 00:00:00
Title: Съединени дела C-42/10, C-45/10 и C-57/10: Решение на Съда (трети състав) от 14 април 2011 г. (преюдициално запитване от Raad van State van België — Белгия) — Vlaamse Dierenartsenvereniging VZW (C-42/10, C-45/10 и C-57/10), Marc Janssens (C-42/10 и C-45/10)/Belgische Staat (Ветеринарен и зоотехнически сектор — Регламент (ЕО) № 998/2003 — Ветеринарно-санитарни изисквания, приложими при движение с нетърговска цел на домашни любимци — Решение 2003/803/ЕО — Образец на паспорт за движение в Общността на кучета, котки и порове)

18.6.2011   
            
            
               BG
            
            
               Официален вестник на Европейския съюз
            
            
               C 179/5
            
         Решение на Съда (трети състав) от 14 април 2011 г. (преюдициално запитване от Raad van State van België — Белгия) — Vlaamse Dierenartsenvereniging VZW (C-42/10, C-45/10 и C-57/10), Marc Janssens (C-42/10 и C-45/10)/Belgische Staat
   (Съединени дела C-42/10, C-45/10 и C-57/10) (1)
   
   (Ветеринарен и зоотехнически сектор - Регламент (ЕО) № 998/2003 - Ветеринарно-санитарни изисквания, приложими при движение с нетърговска цел на домашни любимци - Решение 2003/803/ЕО - Образец на паспорт за движение в Общността на кучета, котки и порове)
   2011/C 179/07
   Език на производството: нидерландски
   
      Запитваща юрисдикция
   
   Raad van State van België
   
      Страни в главното производство
   
   
      Жалбоподатели: Vlaamse Dierenartsenvereniging VZW (C-42/10, C-45/10 и C-57/10), Marc Janssens (C-42/10 и C-45/10)
   
      Ответник: Belgische Staat
   
      В присъствието на: Luk Vangheluwe (C-42/10),
   
      Предмет
   
   Преюдициално запитване — Raad van State — Тълкуване на член 3, буква б), член 4, параграф 2, член 5 и член 17, втора алинея от Регламент (ЕО) № 998/2003 на Европейския парламент и на Съвета от 26 май 2003 година относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (ОВ L 146, стр. 1; Специално издание на български език, 2007 г., глава 3, том 47, стр. 190) и на Решение 2003/803/ЕО на Комисията от 26 ноември 2003 година за установяване на образец на паспорт за движение в Общността на кучета, котки и порове (ОВ L 312, стр. 1; Специално издание на български език, 2007 г., глава 3, том 51, стр. 140) — Национални разпоредби, които налагат всеки паспорт да има уникален номер, съдържащ тринадесет знака (ISO код), следван от отличителния номер на издаващото паспорта лице — Доказване на идентификацията и регистрацията на кучетата — Данни, свързани със собственика на животното
   
      Диспозитив
   
   
               1.
            
            
               Член 3, буква б), член 4, параграф 2, член 5 и член 17, втора алинея от Регламент (ЕО) № 998/2003 на Европейския парламент и на Съвета от 26 май 2003 година относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета, както и разпоредбите на Решение 2003/803/ЕО на Комисията от 26 ноември 2003 година за установяване на образец на паспорт за движение в Общността на кучета, котки и порове и приложенията към него трябва да се тълкуват в смисъл, че допускат национална правна уредба — която налага номериране на паспортите за домашни любимци, изразяващо се в уникален номер, съставен от двуцифрения ISO код на съответната държава членка, следван от двуцифрения отличителен номер на издаващото паспорта лице и деветцифрен пореден номер, — щом като същата гарантира уникалността на идентификационния номер.
            
         
               2.
            
            
               Член 3, буква б), член 4, параграф 2, член 5 и член 17, втора алинея от Регламент № 998/2003, както и разпоредбите на Решение 2003/803 и приложенията към него трябва да се тълкуват в смисъл, че:
               
                           —
                        
                        
                           допускат правна уредба като разглежданата по главното производство, съгласно която паспортът за домашни любимци се използва не само като документ за пътуване на основание на правната уредба на Съюза, а и като доказателство на национално равнище за идентификацията и регистрацията на кучетата, и
                        
                     
                           —
                        
                        
                           не допускат национално законодателство като разглежданото по главното производство, което предвижда само едно поле в паспорта за домашни любимци, предназначено за отбелязване на името и адреса на собственика на животното, като последващите промени се вписват чрез поставяне на самозалепващи се етикети
                        
                     
         
               3.
            
            
               Национални разпоредби като съдържащите се в разглежданата по главното производство правна уредба, свързани с паспортите за домашни любимци и използването им като доказателство за идентификацията и за регистрацията на кучетата, както и с използването на самозалепващи се етикети за вписване на измененията относно идентификацията на собственика и на животното, от една страна, и тези, свързани с определянето на уникалния номер за кучета и порове, от друга страна, не представляват технически регламенти по смисъла на член 1 от Директива 98/34/ЕО на Европейския парламент и на Съвета от 22 юни 1998 година за определяне на процедура за предоставяне на информация в областта на техническите стандарти и регламенти, изменена с Директива 98/48/ЕО на Европейския парламент и на Съвета от 20 юли 1998 година, подлежащи съгласно нейния член 8 на предварително предоставяне на Европейската комисия.
            
         
      (1)  ОВ C 100, 17.4.2010 г.